CELEX: 62016TN0693
Language: et
Date: 2016-09-28 00:00:00
Title: Kohtuasi T-693/16 P: 28. septembril 2016 esitatud apellatsioonkaebus Avaliku Teenistuse Kohtu 19. juuli 2016. aasta otsuse peale kohtuasjas F-149/15, HG versus komisjon

28.11.2016   
            
            
               ET
            
            
               Euroopa Liidu Teataja
            
            
               C 441/27
            
         
      28. septembril 2016 esitatud apellatsioonkaebus Avaliku Teenistuse Kohtu 19. juuli 2016. aasta otsuse peale kohtuasjas F-149/15, HG versus komisjon
      (Kohtuasi T-693/16 P)
      (2016/C 441/32)
      Kohtumenetluse keel: prantsuse
      
         Pooled
      
      
         Apellatsioonkaebuse esitaja: HG (Brüssel, Belgia) (esindaja: advokaat L. Levi)
      
         Teine menetluspool: Euroopa Komisjon
      
         Nõuded
      
      Apellatsioonkaebuse esitaja palub Üldkohtul:
      
                  —
               
               
                  tühistada Avaliku Teenistuse Kohtu 19. juuli 2016. aasta otsus kohtuasjas F-149/15;
               
            
                  —
               
               
                  seetõttu rahuldada apellandi poolt esimeses kohtuastmes esitatud nõuded ja seega,
                  
                              —
                           
                           
                              tühistada kolmepoolse ametisse nimetava asutuse otsus CMS 13-005, millega nähakse ette kõrgemasse järku tõusmise edasilükkamine 18 kuuks ja kohustatakse hüvitama kahju, mille suuruseks on selle otsusega määratud 108 596,35 eurot;
                           
                        
                              —
                           
                           
                              vajadusel tühistada apellandi kaebuse rahuldamata jätmise otsus;
                           
                        
                              —
                           
                           
                              teise võimalusena vähendada otsusega CMS 13-005 määratud rahalist karistust;
                           
                        
                              —
                           
                           
                              mõista vastustajalt välja hüvitis hagejale tekitatud mittevaralise kahju ja hageja maine kahjustamise eest, hinnatuna 20 000 eurole;
                           
                        
                              —
                           
                           
                              mõista kõik kohtukulud välja vastustajalt;
                           
                        
            
                  —
               
               
                  mõista mõlema kohtuastme kõik kohtukulud välja vastustajalt.
               
            
         Väited ja peamised argumendid
      
      Apellatsioonkaebuse põhjenduseks esitab apellant neli väidet.
      
                  1.
               
               
                  Esimene väide, mis käsitleb apellandi rahalist vastutust ja mis tuleneb põhjendamiskohustuse rikkumisest, kuna Avaliku Teenistuse Kohus ei teinud otsust apellandi ühe väite kohta, mis puudutas proportsionaalsuse põhimõtte rikkumist. Ühtlasi rikkus Avaliku Teenistuse Kohus mitut õigusnormi ja moonutas toimikumaterjale.
               
            
                  2.
               
               
                  Teine väide, et vaidlusaluse otsuse vastuvõtmisele eelnenud ettevalmistavate meetmete puhul rikuti menetlusnorme ja apellandi kaitseõigusi ning samuti rikkus Avaliku Teenistuse Kohus põhjendamiskohustust ja õigusnorme.
               
            
                  3.
               
               
                  Kolmas väide, et komisjon ja Avaliku Teenistuse Kohus on rikkunud põhjendamiskohustust.
               
            
                  4.
               
               
                  Neljas väide, et Avaliku Teenistuse Kohus rikkus apellandi vastu esitatud esimese väite puhul õigusnormi ja tegi faktivea. Lisaks rikkus Avaliku Teenistuse Kohus põhjendamiskohustust.